ज्यादातर गैस और पेट फूलने की समस्या गर्भावस्था के शुरुआती दिनों में होती है। इसलिए, पहले यह जानना ज़रूरी है कि इसका कारण क्या है। आपको बता दें कि गर्भावस्था में प्रोजेस्ट्रोन हार्मोन का स्तर बढ़ने लगता है, जिस कारण पाचन तंत्र सहित शरीर की सभी मांसपेशियां ढीली होने लगती हैं। इस वजह से गर्भवती की पाचन शक्ति धीरे-धीरे कमज़ोर होने लगती है और गैस व पेट फूलने की समस्या से जूझना पड़ता है (1)।